
బిల్కిస్ బానో అత్యాచారం కేసులోనిందితుల అప్పీలు తిరస్కరణముంబై, మే 4: బిల్కిస్ బానో సామూహిక అత్యాచారం కేసులో 12 మంది నిందితులకు జీవిత ఖైదు విధిస్తూ ప్రత్యేక కోర్టు ఇచ్చిన తీర్పును బాంబే హైకోర్టు సమర్థించింది. అదే సమయంలో విధి నిర్వహణలో నిర్లక్ష్యంగా వ్యవహరించిన ఐదుగురు పోలీసులు, సాక్ష్యాల్ని తారుమారు చేసిన ఇద్దరు డాక్టర్లను నిర్దోషులుగా విడుదల చేయడాన్ని తప్పు పట్టింది. ఆ ఏడుగురిపై ప్రత్యేక కోర్టు నిర్ణయాన్ని పక్కనబెట్టింది. యావజ్జీవ శిక్ష పడిన నిందితుల్లో అత్యాచారానికి పాల్పడ్డ ముగ్గురికి మరణశిక్ష విధించాలన్న సీబీఐ డిమాండ్నూ తోసిపుచ్చింది. 2002 మార్చిలో గోద్రా అనంతర అల్లర్లలో భాగంగా ఈ ఘాతుకం జరిగింది. బిల్కి్సబానో కుటుంబ సభ్యులు ఏడుగురిని చంపేశారు. ఆమెపై సామూహిక అత్యాచారానికి పాల్పడ్డారు. హైకోర్టు తీర్పుపై బిల్కిస్ బానోస్పందిస్తూ, న్యాయవ్యవస్థపై తన విశ్వాసం పెరిగిందన్నారు. జస్టిస్ వి.కె.తాహిల్ రమణి, జస్టిస్ మృదులా భక్తార్లతో కూడిన ధర్మాసనం ఈ కేసులో తీర్పు చెప్పింది. యావజ్జీవ కారాగార శిక్షకు గురైన 12 మంది అప్పీలును ధర్మాసనం తిరస్కరించింది. ఒకరు అప్పీలు విచారణలో ఉండగానే మరణించారు. విధి నిర్వహణలో నిర్లక్ష్యంగా వ్యవహరించిన పోలీసులు, సాక్ష్యాలు తారుమారు చేసిన డాక్టర్లు జైల్లో ఉన్న కాలాన్ని శిక్షలో భాగంగా పరిగణనలోకి తీసుకొనేందుకు కోర్టు అంగీకరించింది. వారిపై రూ.20 వేల చొప్పున జరిమానా విధించింది. తాజా తీర్పుతో బిల్కి్సబానో రేప్ కేసులో 18 మందిని శిక్షించినట్లయింది.

bilkis bano atyaachaaram kesuloninditula appeelu tiraskaranamumbai, mee 4: bilkis bano saamuuhika atyaachaaram kesulo 12 mandi ninditulaku jeevita khaidu vidhistuu pratyeka kortu ichina teerpunu bambe hycortu samarthinchindi. adhe samayamlo vidhi nirvahanalo nirlakshyamgaa vyavaharinchina aiduguru poliisulu, saakshyaalni taarumaaru chesina iddaru daaktarlanu nirdoshulugaa vidudala cheyadaanni tappu pattindi. aa eduguripai pratyeka kortu nirnayaanni pakkanabettindi. yavajjeeva shiksha padina ninditullo atyaachaaraaniki palpadda mugguriki maranasiksha vidhinchaalanna cbi demandnu tosipuchindi. 2002 maarchilo godra anantara allarlalo bhagamga ee ghaatukam jarigindi. bilkisbano kutumba sabhyulu edugurini champesaru. aamepai saamuuhika atyaachaaraaniki palpaddaru. hycortu teerpupai bilkis baanospandistuu, nyaayavyavasthapai tana vishwaasam perigindannaaru. justis vi.ke.tahil ramani, justis mrudula bhaktaarlatho kuudina dharmasana ee kesulo teerpu cheppindi. yavajjeeva karagara shikshaku guraina 12 mandi appeelunu dharmasana tiraskarinchindi. okaru appeelu vichaaranalo undagaane maraninchaaru. vidhi nirvahanalo nirlakshyamgaa vyavaharinchina poliisulu, saakshyaalu taarumaaru chesina daaktarlu jaillo unna kaalaanni shikshalo bhagamga parigananaloki teesukonenduku kortu angeekarinchindi. vaaripai roo.20 vela choppuna jarimana vidhinchindi. taja teerputho bilkisbano rape kesulo 18 mandini sikshinchinatlayindi.